Katar dalk Fifa-toernooi kwyt weens hitte, menseregteskendings‘n Kunstenaarsvoorstelling van Katar se hoofstadion wat gebou gaan word. Hy het gesê mediese verslae toon dat dit gans te warm in Katar is en nie net die spelers nie, maar ook die ondersteuners, sal in gevaar gestel wees al word die stadions self lugverkoel. Dit kan tot eise teen Fifa lei. Zwanziger het in November verlede jaar reeds die besluit om Katar as gasheer te laat optree, as een van sport se grootste foute ooit beskryf. Vroeër is die moontlikheid genoem om die toernooi van sy gebruiklike tydgleuf in Junie na Desember te verskuif, wat in die noordelike halfrond in die winter is. Dit skep egter ’n berg probleme op sy eie. Nog besware is dat Katar hom erg aan menseregteskendings skuldig maak, onder meer juis deur die bou van die futuristiese stadions. Talle bouers uit Indië, Pakistan, maar veral Nepal het glo weens die onmenslike werksomstandighede in ondraaglike woestynhitte omgekom. Voorts wil die storie dat Katar mense omgekoop het om die bod op hom toegeslaan te kry, net nie wyk nie. Katar het al ver gevorder met die bou van die lugverkoelde stadions. Fifa sal na berig word in 2015 ‘n aankondiging oor die aanbied van die toernooi in Katar doen. Bronne: Trouw, AFP, ESPNFC